संक्षेप करने के लिए दस्तावेज़: बीती रात फ़लूजा पर अमरीकी सेनाओं ने भारी हवाई हमले किए और ज़मीनी सेनाओं की भी मदद ली गई.

पिछले कई सप्ताह में इसे सबसे भारी हमले बताया जा रहा है हालाँकि अमरीकी सेना ने कहा है कि यह हमला फ़लूजा का नियंत्रण लेने के लिए नहीं किया गया था.

ऐसी ख़बरें हैं कि अमरीकी सैनिकों ने ख़ालिद अल जुमैली नाम के उस सुन्नी मौलवी को गिरफ़्तार कर लिया है जो फ़लूजा में संघर्षविराम कराने की कोशिश कर रहे थे.

अस्पताल के सूत्रों ने बताया है कि हमले में कम से कम आठ लोग मारे गए हैं और अनेक घायल हो गए.

फ़लूजा के लोग और अमरीकी हमलों की आशंका के मद्देनज़र अपना सामान बाँध रहे हैं और कहीं और जाने की तैयारी कर रहे हैं.

कुछ तो पहले ही शहर छोड़ चुके हैं. 

बग़दाद विस्फोट

इस बीच राजधानी बग़दाद में एक कार बम धमाके में कम से कम दस लोगों के मारे जाने की ख़बर है. 

अमरीकी सेना ने कहा है कि सभी मृतक इराक़ी हैं. विस्फोट इराक़ी पुलिस के एक गश्ती दल के पास हुआ जब वह दक्षिणी इलाक़े में गश्त कर रहा था.

इस धमाके में कुछ लोग घायल भी हुए हैं. 

\nसंक्षेप उसी भाषा में जिसमें दस्तावेज़ है:
इराक़ के सुन्नी बहुल शहर फ़लूजा में बीती रात को अमरीकी सेना के हवाई हमलों के बाद बहुत से लोग शहर छोड़कर चले गए हैं.